Rosaline Bozimo

Rosaline Patricia Irorefe Bozimo (ọjọ́-ìbí ọjọ́ kìíní oṣù kìíní ọdún 1946) jẹ́ agbẹjọ́ro ọmọ Nàìjíríà tí wọ́n yàn-án gẹ́gẹ́ bí Adájọ́ àgbà ìpínlẹ̀ Delta láti ọjọ́ kẹta-lé-lógún oṣù kẹta ọdún 2003. Ó fẹ̀hìn ipò tì ní ọjọ́ kìíní oṣù kìíní ọdún 2011 tí Honorable Justice Abiodun Smith sì tèlé ẹ̀. Nígbà àkókò Walter Onnoghen gẹ́gẹ́ bí adájọ́ àgbà ilẹ̀ Nàìjíríà (CJN), ó ṣiṣẹ́ gẹ́gẹ́ bí Alákoso, National Judicial Institute (NJI).

 Ìbẹ̀rẹ̀pẹ̀pẹ̀ 
Rosaline Bozimo ni wọ́n bí ní ọjọ́ kìíní osù kìíní ọdún 1946 ní ìjọba ìbílẹ̀ Warri South ní Ìpínlẹ̀ Delta. Ó lọ sí ilé-ìwé St. Maria Goretti Grammar, Ìlú Benin fún ètò-ẹ̀kọ́ rẹ̀, lẹ́hìn náà Urhobo College, Effurun. Ní Oṣù Kẹ́sàn-án ọdún 1970 wọ́n gbà á wọlé sí Ilé-ẹ̀kọ́ gíga Ahmadu Bello, Zaria, tí ó gba òye nípa òfin ní ọdún 1973. Lẹ́hìn náà ó lọ sí Ilé-ẹ̀kọ́ òfin ti Nàìjíríà (Nigerian Law School) àti pé wọ́n pè é láti di aṣòfin (Called to Bar) ní ọdún 1974. 
Lẹ́hìn tí National Youth Service ní Enugu àti Onitsha ní East Central State nígbà náà, ó di ìkọkọ amòfin ní ọdún 1975. Pẹ̀lú ọkọ rẹ̀ Alaowei Broderick Bozimo ó jẹ́ igbákejì olùdásílẹ̀ ti Broderick Bozimo & Co. Ó jẹ́ ní ṣókí ọmọ ẹgbẹ́ ti Ìdájọ́ ti Ìpínlẹ̀ Bendel àtijọ́ gẹ́gẹ́ bí adájọ́, ṣáájú kí ó tó padà sí iṣẹ́ òfin aládani (ní ọdún 1978 sí ọdún 1983). Ní Oṣù Kejìlá ọdún 1983 wọ́n tún yàn-án Májísíreéétì ti Ìpínlẹ̀ Bendel, ó di Olóyè Adájọ́ ní Oṣù Kẹjọ ọdún 1988. Nígbàtí a ṣẹ̀dá Ìpínlẹ̀ Delta láti Ìpínlẹ̀ Bendel àtijọ́ ní ọdún 1991, ó di Alága àkọ́kọ́ ti Ìgbìmọ̀ Tenders ti Ilé-ẹjọ́ gíga ti Ìpínlẹ̀ Delta, àti olóyè alákoso ti Ilé-ẹjọ́ gíga ti Ìpínlẹ̀ ní Oṣù Kẹsàn-án ti ọdún kan náà. Ní Oṣù Kejìlá ó ti búra gẹ́gẹ́ bí adájọ́ ilé-ẹjọ́ gíga kan.
 Àwọn Ìtọ́ka Sí